Den Vest-Sjællandske Avis, 1833-11-02
Nyeste Post=Efterretninger. Skonnerten Pike, som havde forladt Lissabon, den 13de, har overbragt den Efterretning, at den constitutionelle Armee har angrebet Don Miguels. Den 10de rykkede Don Pedro i Feldten. Hans Tropper vare fordeelte i 3 Colonner, hvoraf Saldanha commanderede den venstre og Terceira den høire. Migueliternes Piketter trak sig tilbage og forskandsede sig i Huusene; men da Castellerne skode paa dem, saa trak de sig tilbage over Bemfica, naaede til deres Kanoner og standsede Pedroiternes Fremrykning. Der blev nu fægtet med tvivlsomt Udfald til ud paa Natten. Om Morgenen gjorde de Belgiske Batailloner et Angreb paa Bemfica, bemægtigede sig 4 Møller der men bleve drevne ud igien og 25 Mand af dem bleve fangne. Ogsaa den Jrlandske Brigade leed meget og tabte 7080 Mand, men ingen Officeer; da den 3die Bataillon Cacadores havde retireret hen imod den. Don Pedro roste Brigaden, for sin Koldblodighed, lod Sir J. Doyle samle de Cacadores og de indtoge deres Stilling paanye. Don Miguels Tropper holdt bedre Stand end man havde ventet, men maatte dog retirere. Don Pedro besatte Lumiar og Migueliterne opstillede sig halvanden Fierdingvei derfra. Den 11te forefaldt nogle Skærmydsler; Migueliterne retirerede til Loures, giorde to Gange holdt og angrebe med Kraft Kl. 4 om Eftermiddagen. men bleve drevne tilbage. Kampen varede til Solens Nedgang og Pedroiterne havde kiendelig Overhaand, uagtet deres Artillerie ankom sildigt. Don Pedro havde 15000 Mand; men manglede Cavallerie. Han ventede forgiæves paa at Bernardo de Sa Noqueira skulde falde Migueliterne i Ryggen med 3000 Mand. Den Lissaboner Krønik angiver Migueliternes Tab til 1000 Md. og de Constitutionelles kun til 100; men da Skonnerten Pike afseilede vare 700 Saarede indbragte. til Lissabon. Oberst Torres og den Engelske Cornet Pool bleve dræbte. Migueliterne borttoge paa Retiraden alt i Landsbyerne og Jndvaanerne fulgte med dem. Den 11te strømmede Lissabons Jndvaanere ud for at besee de forladte Fortificationer. Den 12te, Keiserens Fødselsdag, begyndte Fægtningen paanye; man hørte Kanonskuddene, men veed ikke Udfaldet. Nogle ville vide at Don Miguel har trukket sig langt tilbage til Santarem, hvorpaa Don Pedro forenede sig med Garnisonen i Peniche, andre ville vide, at Migueliterne ere paanye rykkede frem. Keiseren skal have udviist megen Aandsnærværelse under Kampen. Don Miguel lod paa sin Flugt fra Lumiar sine Eqvipager og alt hvad han havde taget med sig af Patriarkens Palads i Ajuda, selv sin Tøi lette, i Stikken. Den 10de tabte han 9 Kanoner. Den 11te maatte Migueliterne retirere af Veien til Santarem, da de formedelst Napiers Kanonbaade ikke kunde passere langs med Flodbredden. Hele Kyststrækningen til Peniche er frie. Keiseren opsatte Høitidelighederne paa hans Fødselsdag den 12te og rykkede i Feldten. Bladet Coureren tilføier: at Bernardo de Saharslaget Migueliterne ved Torres Vedras. Udfaldet af Fægtningerne den 10de og 11te var meget heldigt. Dyrheden tager af i Lissabon, da Terrainet er udvidet og Levnetsmidler ankomme i Mængde. Tory Bladet Morningpost søger at skildre Udfaldet af disse Fægtninger som fordeelagtigt for Don Miguel. Men det er vist at Lissabon er deblokeret, og at Migueliterne have maattet forlade de Forskandsninger, hvormed de søgte at indeslutte Lissabon og maatte lade deres svære Artillerie og Bagage blive i Stikken. Bladet Globe vil vide, at en telegraphisk Depesche er kommen til Paris, som har medbragt Efterretninger fra Lissabon af 13de; dengang var Don Miguel i fuld Retirade til Santarem. J England hverves stærkt Tropper for Don Pedro, hvoriblandt nu ogsaa Cavallerie og Heste blive indskibede. Da Skibet Pike anlagde ved Oporto den 15de var det der fuldkomment roeligt Vigtig er den Efterretning, som er bragt ved Telegraphen over Bayonne til Paris og derfra til London: at Dronning Regentinden i Spanien har erkiendet Donna Maria. Man glæder sig ret derover i London, da baade Don Miguels Forhaabninger blive derved tilintetgjorte og det tillige tydelig udviser, at den Spanske Regiering nu vil følge et nyt politisk System. Ogsaa har den Spanske Ambassadeur i Portugal, Hr. v. Cordova, som opholder sig hos Don Miguel, faaet Ordre til at reise strax bort, uden at tage formelig Afskeed.